### Resume

Forvaltningen foreslår en generel proces for placering og genplacering af skulpturer.

### Sagsfremstilling

I forbindelse med at Vejle Kommune ind i mellem skal placere og genplacere skulpturer, ønsker forvaltningen at der udformes en generel fremgangsmåde herfor.

Eksempler på skulpturer, der er blevet genplaceret fornyligt, er bl.a. de to figurgrupper på [adresse] i Vejle og Vandstenen foran [adresse] i Jelling.

I den kommende tid er der til eksempel to skulpturer, der skal genplaceres. Det drejer sig om " liggende person på to bølger" fra den tidligere Gundhild Iversen samt cykelskulptur på havnepladsen.

Forvaltningen foreslår følgende proces til at placere eller genplacere skulpturer:

1. Der indhentes en kunstfaglig vurdering af, hvor skulpturen vil kunne placeres eller genplaceres i Vejle kommune.

2. Der afklares tekniske forhold ift. placeringsmulighederne.

3. Der udarbejdes visuel illustration af de forskellige placeringsmuligheder.

4. På baggrund af ovenstående laves en indstilling til Teknisk Udvalg med en indstilling om placering.

Økonomiske udgifter til placering/genplacering, evt. anlægsarbejder og kunstfaglig sparring vil fremgå af de enkelte sager, der fremlægges for Teknisk Udvalg.

### Sagens videre forløb

Sagen skal alene behandles af Teknisk Udvalg.

### Historik

Teknik- og Miljødirektøren indstiller, 4. oktober 2022, pkt. 228:
at udvalget godkender processen.

Beslutning fra Teknisk Udvalg, 4. oktober 2022, pkt. 228:
Udsat.
Tom Kjeldsen var fraværende.

Ib Bach og Miljødirektøren indstiller, 22. november 2022, pkt. 265:

at udvalget godkender processen.

Beslutning fra Teknisk Udvalg, 22. november 2022, pkt. 265:

Godkendt, idet udvalget anerkender, at der er en velfungerende forening ifa. skulpturby.dk, der varetager den kunstfaglige vurdering i Give.

Yannick Henriksen og Sebastian Mathiasen stemte imod og ønskede sagen indbragt for byrådet.

### Beslutning

Emily Svendsen stillede på vegne af Venstre følgende ændringsforslag:

at der i punkt 1 tilføjes ”eventuelt”.

For ændringsforslaget stemte et flertal på 17 medlemmer: Julius Mortensen, Lotte Jørgensen, Janni Østergaard, Bertil Steffensen, André Kristoffersen, Ida Jepsen, Ebbe Jessen, Yannick Henriksen, Jano Henriksen, Mark Andresen, Jens Kristoffersen, Nicklas Nilsson, Sebastian Mathiasen, Ursula Carlsen, Nikolaj Koch, Irma Sørensen og Ingelise Jeppesen.

Imod ændringsforslaget stemte et mindretal på 13 medlemmer: Palle Andersen, Åbjørn Østergaard, Kristine Jeppesen, George Jessen, Kurt Holst, Laurits Klausen, Sebastian Danielsen, Tom Kjeldsen, Yvonne Brandt, Jannie Winther, Beth Simonsen, Esmarelda Jensen og Ronni Kjær.

Morten Johansen undlod at stemme.

Ændringsforslaget er hermed godkendt, således at pkt. 1 får følgende udformning: ”Der indhentes eventuelt en kunstfaglig vurdering af, hvor skulpturen vil kunne placeres eller genplaceres i Vejle Kommune.

Hovedforslaget med det vedtagne ændringsforslag blev herefter godkendt.

Fraværende: René Christoffersen. I stedet mødte Ronni Kjær